Verður ekki næsti stjóri Gylfa eftir allt Vítor Pereira , til hægri , fyrir leik í kínversku úrvalsdeildinni í síðasta mánuði . AFP Portúgalski knattspyrnustjórinn Vítor Pereira verður ekki næsti stjóri enska úrvalsdeildarfélagsins Everton , þrátt fyrir að hafa rætt við félagið síðustu daga . Pereira ætlar að halda störfum sínum hjá Shanghai SIPG í Kína áfram , þar sem hann er á sannkölluðum ofurlaunum . Peireira gerði Shanghai-liðið að kínverskum meistara í fyrsta skipti á síðustu leiktíð . Stjórar eins og Unai Emery og Carlo Ancelotti hafa verið orðaðir við starfið , sem og fyrrverandi stjóri liðsins , David Moyes . Þá kemur til greina að Dunan Ferguson stýri liðinu í það minnsta út leiktíðina . Ferguson stýrði Everton til 3 : 1 - sigurs á Chelsea í sínum fyrsta leik sem bráðabirgðastjóri um síðustu helgi . „ Það er heiður og ég er mjög þakklátur yfir að Everton hafi viljað semja við mig . Ég er gríðarlega þakklátur , þar sem ég ber mikla virðingu fyrir félaginu . Ég verð hins vegar áfram stjóri SIPG , sem er félag sem mér þykir mjög vænt um , “ sagði Pereira við Sky í dag .